《次韵春怀》
元代·洪焱祖

鸠唤春阴鹊噪晴，静中观动晦还明。山林岁月身将老，湖海风涛梦亦惊。

不饮未应为酒困，忘言何用以诗鸣。看花啜茗须公辈，汤熟银瓶细细倾。

作者简介：（1267—1329）元徽州歙县人，字潜夫，号杏庭。由平江路儒学录迁绍兴路儒学正，调衢州路儒学教授，擢处州路遂昌县主簿，以休宁县尹致仕。有《杏庭摘稿》、《尔雅翼音释》等。